b'\n_START_ARTICLE_\nMagnet\n_START_PARAGRAPH_\nMagn\xc3\xa9t je telo, ki okrog sebe ustvarja magnetno polje._NEWLINE_Trajni magnet je izdelan iz feromagnetne snovi. V tak\xc5\xa1nih snoveh (zgledi so: \xc5\xbeelezo, nikelj in kobalt) se lahko magnetni dipoli atomov in molekul uredijo znotraj makroskopskih Weissovih domen in ostanejo urejeni._NEWLINE_Zanimiva zna\xc4\x8dilnost magnetov je to, da se vedno severni pol magneta obrne proti severnemu geografskemu polu, ker je tam ju\xc5\xbeni magnetni pol Zemlje in ju\xc5\xbeni pol magneta proti ju\xc5\xbenemu geografskemu polu, ker je tam severni magnetni pol Zemlje._NEWLINE_V elektromagnetih ustvarja magnetno polje elektri\xc4\x8dni tok, ki te\xc4\x8de po \xc5\xbeici (navadno zviti v tuljavo). Magnetno polje preneha, ko se tok izklopi.'